Viesturs Roziņš

Viesturs Roziņš (dzimis 1990. gada 14. janvārī) ir latviešu režisors un mākslas terapeits.

 Dzīvesgājums 
2013. gadā beidzis Latvijas Kultūras akadēmiju un ieguvis bakalaura grādu Teātra režijā. 2018. gadā beidzis Rīgas Stradiņa universitāti un ieguvis maģistra grādu veselības aprūpē un drāmas terapeita kvalifikāciju. Strādā VSIA Strenču psihoneiroloģiskā slimnīcā un klīnikā "Dzintari" par sertificētu drāmas terapeitu. Paralēli iestudē projektus dažādos Latvijas teātros. Veidojis izrādes Dailes teātrī, Dirty Deal teatro, Goda teātrī, Valmieras Drāmas teātrī, teātra klubā Austrumu robeža, Daugavpils teātrī, Latvijas Leļļu teātrī, Buranteatr Čehijas Republikā. Veidojis režiju Latvijas Literatūras gada balvas ceremonijai 2016. un 2017. gadā.

2019. un 2022. gadā Latvijas Teātru gada balvai "Spēlmaņu nakts" nominēts kā "Gada režisors". 

 Nozīmīgākie iestudējumi 
 Dailes teātra izrāde "Sabojātie" — 2012./2013. gada sezonā nominēta Latvijas Teātru gada balvai "Spēlmaņu nakts" 1 kategorijā ("Gada debija skatuves mākslā" — Jolanta Znotiņa)
 Goda teātra izrāde "Dērbijas vergi" — 2014./2015. gada teātra sezonā nominēta Latvijas Teātru gada balvai "Spēlmaņu nakts" 2 kategorijās ("Gada aktrise otrā plāna lomā" — Anete Berķe un "Gada sasniegums oriģināldramaturģijā" — Ludmila Roziņa)
 Eduarda Smiļģa Teātra muzejā veidotā izrāde "Pērs Gints un sievietes" — 2014./2015. gada teātra sezonā nominēta Latvijas Teātru gada balvai "Spēlmaņu nakts" 1 kategorijā ("Gada kustību mākslinieks" — Kārlis Božs)
 Valmieras Drāmas teātra izrāde "80 dienās apkārt zemeslodei" — 2016./2017. gada sezonā nominēta Latvijas Teātru gada balvai "Spēlmaņu nakts" 4 kategorijās ("Gada izrāde bērniem vai pusaudžiem"; "Gada scenogrāfs" — Valters Kristbergs; "Gada video mākslinieks" — Gatis Priednieks Melnacis; "Gada kustību mākslinieks" — Kārlis Božs)
 Daugavpils teātra izrāde "Kliedzēji" — 2018./2019. gada sezonā nominēta Latvijas Teātru gada balvai "Spēlmaņu nakts" 4 kategorijās ("Gada mazās formas izrāde"; "Gada režisors"; "Gada debija vai jaunie skatuves mākslinieki" — Agris Krapivņickis un "Gada muzikālās partitūras autors" — Jēkabs Nīmanis), izrāde ieguvusi arī balvas — "Gada mazās formas izrāde" un "Gada muzikālās partitūras autors" (Jēkabs Nīmanis).
 Latvijas Leļļu teātra izrāde "Salātlapiņa" — 2018./2019. gada sezonā nominēta Latvijas Teātru gada balvai "Spēlmaņu nakts" 3 kategorijās ("Gada izrāde bērniem"; "Gada režisors"; "Gada muzikālās partitūras autors" — Perpetuum Ritmico)
 Dirty Deal teatro izrāde "Piramīda" — 2018./2019. gada sezonā nominēta Latvijas Teātru gada balvai "Spēlmaņu nakts" 2 kategorijās ("Gada izrāde pusaudžiem" un "Gada režisors")
 Daugavpils teātra izrāde "Dzīvnieku ferma" - 2021./2022. gada sezonā nominēta Latvijas Teātru gada balvai "Spēlmaņu nakts" kā "Gada mazās formas izrāde", "Gada režisors", "Gada vizuālā tēla autors" - Valters Kristbergs, "Gada horeogrāfs vai kustību mākslinieks" - Kārlis Božs.
 Valmieras Drāmas teātra izrāde "Atraitnes dēls" (2023) - izrāde veidota fiziskā teātra estētikā, bez vārdiem.
 Liepājas teātra izrāde "Divu siržu zēns" (2025) - dokumentāla afgāņu bēgļu ģimenes stāsta skatuves versija.

 Atsauces 

 Ārējās saites 
 Viesturs Roziņš izrades.lv

Kategorija:1990. gadā dzimušie
Kategorija:Latviešu režisori
Kategorija:Latvijas Kultūras akadēmijas absolventi
Kategorija:Rīgas Stradiņa universitātes absolventi